Page:Rigs o' barley (2).pdf/2



was upon a Lammas night.

When corn rigs are bonny,

Beneath the moon's unclouded light,

I held awa to Annie:

Tho time flew by wi' tentless heed

Till 'tween the late and early;

Wi' sma' persuasions she agreed,

To see me thro' the barley.

The sky was blue, the wind was still,

The moon was shinin' clearly;

I set her down, wi' right guid will,

Amang the rigs o' barley:

I kent her heart was a' my ain;

I lov'd her most sincerely;

I kiss'd her owre and owre again,

Amang the rigs o' barley.

I lock'd her in my fond embrace,

Her heart was beating rarely;

My blessings on that happy place.

Aman the rigs o' barley!

But by the moon and stars sae bright,

That shone that hour so clearly;

She ay shall bless that happy night,

Amang the rigs o' barley.